Løpet ble vunnet av Jenson Button, som startet fra pole position. Sebastian Vettel kom på andreplass og Kimi Räikkönen på tredje. Like etter starten på løpet var Romain Grosjean, Lewis Hamilton, Fernando Alonso og Sergio Pérez innblandet i en kollisjon før første sving, og alle fire måtte bryte løpet. Kollisjonen førte til at Grosjean ble eksludert fra det påfølgende løpet på Monza. Pastor Maldonado måtte bryte etter tredje runde på grunn av skader etter en kollisjon med Timo Glock, og Narain Karthikeyan krasjet ut av løpet på den 30. runden, slik at det på de siste fjorten rundene bare var 18 biler igjen i løpet.